section_heading: Životopis
paragraph_text: Magistrirao režiju dokumentarnog filma na Filmskoj akademiji Karlovog univerziteta u Pragu (FAMU). Djeluje od 1987. godine. Do danas je producirao i režirao više od pedeset dokumentarnih filmova, malo promotivnih i eksperimentalnih te manji broj cjelovečernjih igranih filmova. Osnovao je svoju producentsku kuću Gral Film 1995. godine u sklopu koje producira većinom socijalno angažirane dokumentarne filmove. U njima se bavi raznim aspektima ljudskih prava i socijalne pravde. U pojedinim je projektima surađivao s uglednim svjetskim televizijama i međunarodnim agencijama (BBC, ARTE, AJE, TPI, Reuters, APTN) i međunarodnim organizacijama kao što su ICBL, UNHCR, CARE i OSF. Za svoj je rad dobio mnoštvo domaćih i međunarodnih nagrada i priznanja. Član Hrvatske udruge producenata i Hrvatskog društva filmskih djelatnika.